2001/423/EY: Komission päätös, tehty 22 päivänä toukokuuta 2001, tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY nojalla kerättyjen tilastotietojen julkaisemisen tai levittämisen yksityiskohtaisista säännöistä (ETA:n kannalta merkityksellinen teksti) (tiedoksiannettu numerolla K(2001) 1456)



Virallinen lehti nro L 151 , 07/06/2001 s. 0041 - 0041



Komission päätös, tehty 22 päivänä toukokuuta 2001, tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY nojalla kerättyjen tilastotietojen julkaisemisen tai levittämisen yksityiskohtaisista säännöistä (tiedoksiannettu numerolla K(2001) 1456) (ETA:n kannalta merkityksellinen teksti) (2001/423/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tavaroiden ja matkustajien merikuljetuksia koskevista tilastoista 8 päivänä joulukuuta 1995 annetun neuvoston direktiivin 95/64/EY(1), sellaisena kuin se on viimeksi muutettuna komission päätöksellä 2000/363/EY(2), ja erityisesti sen 9 ja 12 artiklan, sekä katsoo seuraavaa: (1) Direktiivin 95/64/EY 9 artiklan mukaisesti komissio tiedottaa asiaankuuluvista tilastollisista tuloksista samoin ajanjaksoin kuin tulokset toimitetaan. (2) Tietojen levityksessä on otettava huomioon tilastosalaisuuden vaatimukset, joista on säädetty neuvoston asetuksessa (ETY, Euratom) N:o 1588/90(3) ja asetuksessa (EY) N:o 322/97(4). (3) Tässä päätöksessä säädetyt toimenpiteet ovat neuvoston päätöksellä 89/382/ETY, Euratom(5) perustetun tilasto-ohjelmakomitean lausunnon mukaisia, ON TEHNYT TÄMÄN PÄÄTÖKSEN: 1 artikla Tavoite Tämän päätöksen tavoitteena on vahvistaa yksityiskohtaiset säännöt direktiivin 95/64/EY nojalla kerättyjen tietojen julkaisemiseksi tai levittämiseksi komission toimesta sen tilastoalan tietojen levittämistä koskevan yleisen politiikan puitteissa. 2 artikla Ajanjaksot Julkaiseminen tai levitys tapahtuu samoin ajanjaksoin kuin tulokset toimitetaan. Neljännesvuosittaiset tiedot levitetään tai julkaistaan viiden kuukauden kuluessa siitä, kun tiedot on saatu jäsenvaltioilta. Vuosittaiset tiedot levitetään tai julkaistaan kahdeksan kuukauden kuluessa siitä, kun tiedot on saatu jäsenvaltioilta. 3 artikla Salassapito Direktiivin 95/64/EY nojalla kerättyjen tilastotietojen julkaisemisessa tai levittämisessä on noudatettava asetuksen (ETY, Euratom) N:o 1588/90 ja asetuksen (EY) N:o 322/97 säännöksiä. 4 artikla Levitettyjen tietojen yksityiskohtaisuus Kunnes komissio tekee muun päätöksen direktiivin 95/64/EY 13 artiklassa säädettyä menettelyä noudattaen, korkein yksityiskohtaisuuden taso, jolla tiedot voidaan julkaista tai levittää, on sataman ja rannikkoalueen välisten kuljetusten taso. Komissio voi kuitenkin julkaista tiedot aggregoidummalla tasolla, jos tietojen laatu ja/tai täydellisyys ei vastaa näin yksityiskohtaista tasoa. 5 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 2001. Komission puolesta Pedro Solbes Mira Komission jäsen (1) EYVL L 320, 30.12.1995, s. 25. (2) EYVL L 132, 5.6.2000, s. 1. (3) EYVL L 151, 15.6.1990, s. 1. (4) EYVL L 52, 22.2.1997, s. 1. (5) EYVL L 181, 28.6.1989, s. 47.